Biden, sprijin pentru Ucraina înainte de întâlnirea cu Putin. Preşedintele Ucrainei, chemat la Casa Alba.
Joe Biden a spus că va apăra suveranitatea Ucrainei, cu puţin timp înainte de întâlnirea cu Vladimir Putin. Preşedintele Ucrainei Volodimir Zelenski a fost invitat la Casa Albă. SUA vor dona 900.000 de doze de vaccin anti-Covid Ucrainei.
Preşedintele Statelor Unite Joe Biden l-a asigurat pe preşedintele ucrainean Volodimir Zelenski că va oferi sprijin Ucrainei în contextul tensiunilor cu Rusia, relatează CNN.Remarcile lui Biden, care au fost făcute într-un apel telefonic între cei doi lideri, sunt văzute ca un semn de sprijin pentru Kiev înaintea summitului de la Geneva, acolo unde Biden se va întâlni cu Vladimir Putin."Preşedintele Biden a putut să îi spună preşedintelui Zelenski că va apăra ferm suveranitatea Ucrainei, integritatea teritorială şi aspiraţiile acesteia", a declarat Jake Sullivan, consilierul pentru securitate naţională."Şi i-a mai spus preşedintelui Zelenski că aşteaptă cu nerăbdare să-l întâmpine la Casa Albă, în această vară, după ce se va întoarce din Europa", a mai declarat acesta.Sullivan a sugerat că apelul ar fi fost planificat în prealabil, dar a venit după ce Zelenski l-a rugat pe Biden să se întâlnească cu el înainte de a se întâlni cu Putin.Zelenski, care a fost ales în funcţie în 2019, a făcut din relaţiile cu Occidentul un element central al politicii sale externe. Ţara sa este în conflict cu Rusia de când Putin a anexat peninsula Crimeea în 2014.Totodată, SUA intenţionează să trimită 900.000 de doze de vaccin anti-Covid în Ucraina, a declarat purtătorul de cuvânt al Casei Albe, Jen Psaki, într-un comunicat. Odată cu scăderea cererii pe plan intern, SUA au început să livreze doze de vaccin în străinătate.